EELNÕU

20.11.2025

**Alkoholiseaduse ja teiste seaduste muutmise seadus (bürokraatia vähendamine)**

**§ 1. Alkoholiseaduse muutmine**

Alkoholiseaduses tehakse järgmised muudatused:

**1)** paragrahvi 29 pealkirja täiendatakse pärast sõna „alkoholi“ tekstiosaga „jae- ja“;

**2)** paragrahvi 29 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Alkoholi hoidmine ja ladustamine jaemüügil on lubatud vaid majandustegevuse registri andmetes märgitud tegevuskohas, mis ei tohi olla eluruum.“;

**3)** paragrahvi 40 lõike 1 punkt 1 muudetakse ja sõnastatakse järgmiselt:

„1) kaupluses, mis on müügisaaliga müügikoht ja on jaekaubandusega tegeleva kaupleja valduses ning kus pakutakse ja müüakse kaupa;“;

**4)** paragrahvi 40 lõike 1 punkt 12 muudetakse ja sõnastatakse järgmiselt:

„12) e-kaubanduses.“;

**5)** paragrahvi 40 lõike 12 teises lauses asendatakse sõnad „asub kassaaparaat“ sõnadega „tehing fikseeritakse“;

**6)** paragrahvi 41 lõige 3 muudetakse ja sõnastatakse järgmiselt:

„(3) Alkohoolse joogi jaemüük müügisaalita müügikohas on keelatud, välja arvatud e-kaubanduses ja avalikul üritusel.“;

**7)** paragrahvi 41 täiendatakse lõikega 31 järgmises sõnastuses:

„(31) Müügisaaliga müügikoht on kaupleja seaduslikus valduses olev selgelt eristatav ja piiritletud ala, kuhu tarbija siseneb tehingu tegemiseks.“;

**8)** paragrahvi 41 lõiget 5 täiendatakse pärast sõna „üleandmine“ tekstiosaga „e-kaubanduses ja“;

**9)** paragrahvi 43 lõike 3 punkt 3 tunnistatakse kehtetuks;

**10)** paragrahv 44 muudetakse ja sõnastatakse järgmiselt:

„**§ 44. Tehingu fikseerimine**

Alkohoolse joogi jaemüük kaupluses ja toitlustusettevõttes on lubatud, kui kellaaja täpsusega fikseeritakse elektrooniliselt iga alkohoolse joogi müügitehing ja tehingutest moodustub muutmatu süsteemne kirje.“;

**11)** paragrahvi 47 lõige 3 muudetakse ja sõnastatakse järgmiselt:

„(3) Enne alkohoolse joogi valduse üleandmist peab senine valdaja tuvastama, et valduse omandaja on täisealine, isikut tõendava dokumendi alusel, mis vastab isikut tõendavate dokumentide seadusele, või e-identimise vahendiga, mis kuulub kõrge usaldusväärsuse tasemega e-identimise süsteemi, või dokumendi kasutaja isikusamasuse kontrollimisega vastavalt isikut tõendavate dokumentide seaduse § 181 lõigetele 1 ja 11. Täisealisust ei pea tuvastama valduse omandaja puhul, kes on ilmselgelt täisealine või kelle täisealisus on senisele valdajale teada.“;

**12)** paragrahvi 47 täiendatakse lõigetega 31–33 järgmises sõnastuses:

„(31)E-kaubanduses alkohoolse joogi jaemüügil peab kaupleja tuvastama enne tehingu tegemist tehingut tegeva isiku täisealisuse käesoleva paragrahvi lõikes 3 nimetatud e-identimise vahendiga või dokumendi kasutaja isikusamasuse kontrollimisega vastavalt isikut tõendavate dokumentide seaduse § 181 lõikes 11 sätestatud nõuetele.

(32) E-kaubanduses alkohoolse joogi jaemüügil ei pea kaupleja tuvastama enne tehingu tegemist tehingut tegeva isiku täisealisust, kui:

1) alkohoolse joogi valdus antakse üle väljaspool Eesti Vabariigi territooriumi;

2) üleandmisel tuvastatakse täisealisus käesoleva paragrahvi lõikes 3 nimetatud e-identimise vahendiga;

3) üleandmisel tuvastatakse täisealisus dokumendi kasutaja isikusamasuse kontrollimisega vastavalt isikut tõendavate dokumentide seaduse § 181 lõikes 11 sätestatud nõuetele.

(33) Kui alkohoolse joogi valduse omandaja täisealisust ei ole tuvastatud käesoleva paragrahvi lõigetes 3–32 sätestatud viisil, ei või senine valdaja anda alkohoolse joogi valdust üle.“;

**13)** paragrahvi 62 lõikest 1 jäetakse välja sõna „kassaaparaadis“;

**14)** paragrahvi 64 pealkiri ja lõige 1 muudetakse ning sõnastatakse järgmiselt:

„**§ 64. Alkoholi hoidmise või ladustamise piirangute rikkumine**

(1) Alkoholi hoidmise või ladustamise piirangute rikkumise eest –

karistatakse rahatrahviga kuni 200 trahviühikut.“;

**15)** paragrahvi 76 täiendatakse lõikega 9 järgmises sõnastuses:

„(9) Enne käesoleva sätte jõustumist e-kaubanduses tegutsevale alkohoolse joogi jaemüüjale kohaldatakse käesoleva seaduse § 47 lõiget 31 alates 2027. aasta 1. jaanuarist.“.

**§ 2. Elektroonilise side seaduse muutmine**

Elektroonilise side seaduses tehakse järgmised muudatused:

**1)** paragrahvi 11 lõikes 3 asendatakse tekstiosa „6 ja 7“ tekstiosaga „6–71“;

**2)** paragrahvi 11 lõike 7 esimeses lauses asendatakse sõna „viis“ sõnaga „kümme“;

**3)** paragrahvi 11 täiendatakse lõikega 71 järgmises sõnastuses:

„(71) Raadiosageduste kasutamiseks raadioteenuse osutamiseks annab Tarbijakaitse ja Tehnilise Järelevalve Amet raadiosageduste kasutajale sagedusloa kehtivusega kuni raadioteenuse osutamise tegevusloa kehtivuse lõppemiseni, kuid mitte kauemaks kui seitsmeks aastaks.“;

**4)** paragrahvi 12 lõike 1 esimeses lauses, § 13 lõigetes 9 ja 10, § 15 lõike 3 esimeses lauses ja lõikes 4, § 16 lõike 1 esimeses lauses ja lõikes 3, § 34 lõike 1 esimeses lauses ja lõikes 5 ning § 35 lõike 1 esimeses lauses ning lõike 2 teises ja kolmandas lauses asendatakse sõnad „Tarbijakaitse ja Tehnilise Järelevalve Infosüsteem“ sõnadega „Tarbijakaitse ja Tehnilise Järelevalve Ameti järelevalve infosüsteem“ vastavas käändes;

**5)** paragrahvi 12 lõige 3 tunnistatakse kehtetuks;

**6)** paragrahvi 14 lõiget 1 täiendatakse punktiga 31 järgmises sõnastuses:

„31) sagedusluba taotletakse raadioteenuse osutamiseks, kuid taotlejal puudub soovitud sagedusloa kehtivusajal kehtiv meediateenuste seaduse alusel väljastatud raadioteenuse osutamise tegevusluba,“;

**7)** paragrahvi 14 lõike 1 punkt 7 ja lõige 4 tunnistatakse kehtetuks;

**8)** paragrahvi 15 lõikest 1 jäetakse välja tekstiosa „, 7“;

**9)** paragrahvi 16 lõike 1 esimesest lausest jäetakse välja sõnad „kehtivatel tingimustel“;

**10)** paragrahvi 16 täiendatakse lõikega 11 järgmises sõnastuses:

„(11) Sagedusloa pikendamist võib taotleda ja sagedusluba pikendatakse maksimaalselt käesoleva seaduse § 11 lõigetes 3, 6, 7 ja 71 sätestatud tähtaja võrra.“;

**11)** paragrahvi 16 lõiget 2 täiendatakse pärast tekstiosa „21,“ tekstiosaga „31,“;

**12)** paragrahvi 17 lõikest 9 jäetakse välja tekstiosa „lõikes 2 sätestatud taotluse, lõikes 5 nimetatud teate vormid ja“;

**13)** paragrahvi 17 lõige 10 tunnistatakse kehtetuks;

**14)** paragrahvi 90 lõike 1 punktist 2 jäetakse välja sõnad „tehnilistele nõuetele vastava signaalitugevuse juures“;

**15)** paragrahvi 90 lõige 5, § 1021, § 137 lõige 3 ja § 191 lõige 6 tunnistatakse kehtetuks.

**§ 3. Lõhkematerjaliseaduse muutmine**

Lõhkematerjaliseaduses tehakse järgmised muudatused:

**1)** paragrahvi 37 lõike 1 punkt 1 tunnistatakse kehtetuks;

**2)** seadust täiendatakse §-ga 371 järgmises sõnastuses:

„**§ 371. Lõhkematerjali veo teatis**

(1) Lõhkematerjali vedamiseks Eestis, välja arvatud tegevuskoha piires, esitatakse Politsei- ja Piirivalveametile ning Kaitsepolitseiametile hiljemalt kolm tööpäeva enne vedu elektrooniline veoteatis järgmiste andmetega:

1) vedaja nimi, telefoninumber ja elektronposti aadress;

2) saadetise saaja nimi, telefoninumber ja elektronposti aadress;

3) lõhkematerjali nimetus, kogus ja ÜRO number;

4) veo toimumise viis, marsruut ja vedamise aeg kalendripäeva täpsusega.

(2) Olulise või kõrgendatud ohu korral julgeolekule võib Politsei- ja Piirivalveamet või Kaitsepolitseiamet nõuda marsruudi muutmist või täiendavate turvanõuete järgimist lõhkematerjali ebaseadusliku kasutamise ja omamise vältimiseks.“.

**§ 4. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 206 lõikes 1 asendatakse arv „10“ arvuga „20“;

**2)** paragrahvi 206 täiendatakse lõikega 61 järgmises sõnastuses:

„(61) Raadioteenuse osutamiseks ringhäälinguvõrgu raadiosaatjale sagedusloa kuni seitsmeks aastaks andmise või kehtivusaja pikendamise eest tasutakse riigilõivu 1/7 osa lisas 3 sätestatud määrast iga aasta kohta.“;

**3)** paragrahvi 206 lõiget 71 täiendatakse pärast sõna „eurot“ sõnadega „iga sagedusloale kantud sageduskanali ja sagedusvahemiku kohta“;

**4)** paragrahvi 206 lõikeid 8 ja 10 täiendatakse pärast sõnu „välja arvatud“ tekstiosaga „raadioteenuse osutamiseks ringhäälinguvõrgu raadiosaatjale antud sagedusluba,“;

**5)** paragrahvi 206 täiendatakse lõikega 81 järgmises sõnastuses:

„(81) Raadioteenuse osutamiseks ringhäälinguvõrgu raadiosaatjale sagedusloa 8–31 kalendripäevaks andmise või kehtivusaja pikendamise eest tasutakse riigilõivu 1/42 osa lisas 3 sätestatud määrast.“;

**6)** paragrahvi 206 täiendatakse lõikega 101 järgmises sõnastuses:

„(101) Raadioteenuse osutamiseks ringhäälinguvõrgu raadiosaatjale sagedusloa 32 kalendripäevaks kuni 11 kuuks andmise või kehtivusaja pikendamise eest tasutakse riigilõivu 1/84 osa lisas 3 sätestatud määrast iga kuu kohta.“;

**7)** paragrahvi 206 lõiget 13 täiendatakse pärast sõna „Sagedusloa“ tekstiosaga „, välja arvatud raadioteenuse osutamiseks ringhäälinguvõrgu raadiosaatjale antud sagedusloa,“;

**8)** paragrahvi 206 täiendatakse lõikega 131 järgmises sõnastuses:

„(131) Raadioteenuse osutamiseks ringhäälinguvõrgu raadiosaatjale antud sagedusloa omaniku soovil sagedusloal lisas 3 nimetatud tingimuste muutmise eest tasutakse riigilõivu lisaks käesoleva paragrahvi lõikes 12 sätestatud riigilõivumäärale 1/84 osa lisas 3 sätestatud esialgse riigilõivumäära ja muudetud tingimuste esialgsest suurema riigilõivumäära erinevusest iga kuu kohta, mis on jäänud sagedusloa kehtivusaja lõppemiseni.“;

**9)** seaduse lisa 3 kehtestatakse uues sõnastuses (lisatud).

**§ 5. Tarbijakaitseseaduse muutmine**

Tarbijakaitseseaduses tehakse järgmised muudatused:

**1)** paragrahvi 41 lõiget 1 täiendatakse pärast sõnu „esimees ja“ tekstiosaga „käesoleva paragrahvi lõikes 112 nimetatud juhul“;

**2)** paragrahvi 41 lõiked 111 ja 112 muudetakse ja sõnastatakse järgmiselt:

„(111) Komisjoni koosseis kinnitatakse üheliikmelisena. Üheliikmeline komisjon koosneb komisjoni esimehest.

(112) Kui tarbijavaidlusasja läbivaatamise ettevalmistamise käigus kogutud teabe ja tõendite alusel on tarbijavaidlusasja asjaolud ebaselged või keerukad, võib komisjoni koosseisu kinnitada kolmeliikmelisena. Kolmeliikmeline komisjon koosneb komisjoni esimehest, ettevõtlus- või kutseliidu esindajast ja tarbijate huve esindava organisatsiooni või asutuse esindajast. Ettevõtlus- või kutseliidu esindaja kinnitatakse komisjoni koosseisu, lähtudes vaidlusega seotud kaupleja tegevusvaldkonnast. Tarbijate huvide esindajana ei kinnitata komisjoni koosseisu vaidluse läbivaatamist ettevalmistanud ametnikku.“;

**3)** paragrahvi 44 lõikes 2 asendatakse sõna „protokollimise“ sõnaga „salvestamise“;

**4)** seaduse 6. peatüki 1. jagu täiendatakse §-ga 451 järgmises sõnastuses:

„**§ 451. Tarbijavaidluse andmete säilitamine**

(1) Tarbijavaidluse andmeid töödeldakse Tarbijakaitse ja Tehnilise Järelevalve Ameti järelevalve infosüsteemis.

(2) Tarbijavaidluse käigus kogutud dokumente säilitatakse arhiiviseaduses ja selle alusel antud õigusaktides ettenähtud korras.

(3) Tarbijavaidluse käigus kogutud andmeid ja dokumente säilitatakse kolm aastat pärast tarbijavaidlusasja lahendamist.“;

**5)** paragrahvi 47 lõike 3 sissejuhatavas lauseosas asendatakse sõna „Komisjon“ sõnadega „Komisjoni sekretariaat“;

**6)** paragrahvi 47 lõike 3 punktis 4 asendatakse arv „30“ arvuga „50“;

**7)** paragrahvi 47 lõike 4 esimene lause tunnistatakse kehtetuks;

**8)** paragrahvi 51 lõige 2 muudetakse ja sõnastatakse järgmiselt:

„(2) Tarbijavaidlus lahendatakse kirjalikus menetluses. Tarbijal on õigus esitada komisjonile kirjalik taotlus asja arutamiseks suulisel istungil. Kui vaidluse läbivaatamise ettevalmistamise käigus kogutud teabe ja tõendite alusel on vaidluse asjaolud selged, võib komisjoni esimees jätta tarbija taotluse rahuldamata.“;

**9)** paragrahvi 51 lõikest 3 jäetakse välja sõnad „kui tarbija on selleks soovi avaldanud või“;

**10)** paragrahvi 54 pealkiri ja lõige 1 muudetakse ning sõnastatakse järgmiselt:

„**§ 54. Komisjoni istungi salvestamine**

(1) Poolte osavõtul toimuv istung salvestatakse. Poolte osavõtuta toimuva istungi salvestamise vajaduse otsustab komisjoni esimees.“;

**11)** paragrahvi 54 lõiked 11 ja 2 tunnistatakse kehtetuks;

**12)** paragrahvi 54 lõikes 3 asendatakse sõna „protokolle“ sõnaga „salvestisi“.

**§ 6. Tubakaseaduse muutmine**

Tubakaseaduse § 22 täiendatakse lõikega 21 järgmises sõnastuses:

„(21) Tubakatoote ja tubakatootega seonduva toote müügisaaliga müügikoht on kaupleja valduses olev selgelt eristatav ja piiritletud ala, kuhu tarbija siseneb tehingu tegemiseks.“.

**§ 7. Turismiseaduse muutmine**

Turismiseaduse § 151 lõiget 10 täiendatakse pärast sõna „väljastamist“ tekstiosaga „käesoleva seaduse § 8 lõikes 3 nimetatud viisil“.

**§ 8. Väärismetalltoodete seaduse muutmine**

Väärismetalltoodete seaduses tehakse järgmised muudatused:

1**)** paragrahvi 7 lõikest 5, § 9 lõike 2 teisest lausest ja § 10 lõikest 4 jäetakse välja sõnad „Vabariigi Valitsus või tema volitusel“;

**2)** paragrahvi 201 lõiked 1–4 muudetakse ja sõnastatakse järgmiselt:

„(1) Nimemärgise registreering kehtib registreerimisest arvates tähtajatult.

(2) Kui sissevedaja nimemärgise registreerimisel esitatud sisseveetava väärismetalltoote valmistanud ettevõtja kirjalik nõusolek on tähtajaline, kehtib nimemärgise registreering nimetatud tähtpäevani.

(3) Sissevedaja nimemärgise tähtajalise registreeringu kehtivusaega pikendatakse, kui sissevedaja on:

1) tasunud riigilõivu ning

2) Tarbijakaitse ja Tehnilise Järelevalve Ametile esitanud sisseveetava väärismetalltoote valmistanud ettevõtja vastavasisulise kirjaliku nõusoleku.

(4) Käesoleva paragrahvi lõikes 2 nimetatud juhul teavitab Tarbijakaitse ja Tehnilise Järelevalve Amet ettevõtjat nimemärgise registreeringu kehtivusaja lõppemisest hiljemalt kaks kuud enne kehtivusaja lõppemist.“;

**3)** paragrahvi 55 täiendatakse lõikega 7 järgmises sõnastuses:

„(7) Enne käesoleva sätte jõustumist registreeritud nimemärgised loetakse kehtivaks tähtajatult, välja arvatud juhul, kui sissevedaja nimemärgise registreerimisel esitatud sisseveetava väärismetalltoote valmistanud ettevõtja kirjalik nõusolek on tähtajaline.“.

**§ 9. Seaduse jõustumine**

Käesoleva seaduse § 7 jõustub 30. päeval pärast Riigi Teatajas avaldamist.

Lauri Hussar

Riigikogu esimees

Tallinn, …………2025

Algatab Vabariigi Valitsus …………2025

(allkirjastatud digitaalselt)